Page:Welsh Medieval Law.djvu/119

 pan eníllo kadeır y keıff yr ygnat llys coꝛn bual amodꝛỽy eur. ar gobennyd a dotter y danaỽ yny gadeır. Pedeır arhugeínt a geıff yr ygnat llys o pop dadyl sarhaet alledꝛat ygan yneb adıagho oꝛ holyon hynny. Ef a- geıff tauaỽt y tauaỽt adel y pen yn anrec yr bꝛenhín. ar tauodeu oll oꝛ llys. kanyſ yn- teu auarn ar y tauodeu oll. ar bꝛenhín ady- ly llanỽ lle ytauaỽt o gehyr moꝛdỽyt y llỽd- yn bıeıffo yr gof llys. Ygnat llys yỽ y trydy- dyn agynheıl bꝛeínt llys yn aỽſſen y bꝛen- hín. Ryd uyd o ebedıỽ. kanyſ gỽell yỽ ygne- ıtaeth no dím pꝛeſſenhaỽl. y dyd bynhac y llatho yr hebogyd crych- yd neu bỽn. neu whıbonogyl vynyd o rym y hebogeu. trı gỽaſſanaeth awna y bꝛenhín ıdaỽ. dala y varch tra achuppo yr adar. adala ywarthafyl tra dıſcynho. ae dala tra eſkẏno. Teır gỽeıth yd anrecca y bꝛenhın ef y nos honno oe laỽ ehunan ar uỽyt. ka- nys yn llaỽ ygennat yd anrecca beunyd ef eıthyr yny teır gỽyl arbenhıc. ar dyd y llatho ederyn en waỽc. ar gled y kyghell- aỽꝛ yd eıſted yghyfedỽch. Croen hyd ageıff ynhydꝛef ygan ypenkynyd ywneuthur menyc